 

Vi var der da det ikke skjedde

Natteravnene er en frivillig organisasjon hvor voksne i organisert form vandrer i lokalmiljøet på kvelds- og nattetid. Natteravnenes oppgave er å være synlige og tilgjengelige, og er bygget på ideen om at dette i seg selv virker dempende på vold og skadeverk.

Vi skal også bistå personer som av en eller annen grunn ikke er i stand til å ta vare på seg selv, noen ganger ved å formidle kontakt til det offentlige hjelpeapparatet.

Natteravnene griper aldri inn i volds- eller krangelsituasjoner, men observerer og tilkaller politiet ved behov. Flere voksne i gule natteravnvester er ofte nok til at situasjoner ikke oppstår eller eskalerer, og det er den forebyggende effekten vi ønsker å oppnå ute på vandring.

Natteravnenes mål

* Å gjøre gater og veier til trygge områder for alle aldersgrupper
* Å få voksnes tilstedeværelse til å virke dempende på rus-, volds- og skadeverksproblematikk
* Å bevisstgjøre innbyggerne på at det er naturlig å melde fra om straffbare forhold
* Å utvikle naturlig kontakt mellom barn/ungdom og edru voksne ute på vandring

Natteravnene skal

* Være tilgjengelige
* Utøve et positivt menneskesyn
* Ha evnen til å tenke klart når andres tanker har låst seg
* Utøve varsom verbal konfliktmegling

Ta kontakt på e-post eller telefon hvis du vil delta. Vi oppfordrer alle til å bli med minst en gang for å gjøre en forskjell.

styret@vestlivel.no eller Annstein på 92216656